**W Ü R T H Ö S Z T Ö N D Í J !**

**Felhívás**

**a Bánki Donát Gépész és Biztonságtechnikai Mérnöki Kar hallgatói részére**

A Reinhold és Carmen Würth Alapítvány 1992-ben tanulmányi díjat alapított a hátrányos helyzetben lévő, tehetséges fiatalok anyagi támogatására.

Ennek keretében lehetőség nyílik rá, hogy a Bánki Donát Gépész és Biztonságtechnikai

Mérnöki Kar két hallgatója 2022. szeptembertől 10 hónapon át

havi 50.000,-Ft ösztöndíjban

részesüljön az állami ösztöndíjon felül. (Indokolt esetben sor kerülhet az ösztöndíj megosztására is.)

Pályázatot nyújthatnak be a

− a már legalább két félévet teljesített,

− első alapképzésben, nappali tagozaton tanuló,

− hátrányos szociális helyzetben lévő,

− gépészmérnök-, had- és biztonságtechnikai mérnök-, biztonságtechnikai mérnök, mechatronikai mérnök szakra beiratkozott hallgatók.

A pályázat benyújtásának további feltétele, hogy a megelőző két félév tanulmányi eredményének, illetve tanulmányi átlaga (ösztöndíj index) legalább 3,50 legyen.

A pályázatokat 2022. szeptember 29-ig a dékánnak címezve a Tanulmányi Osztályon elektronikusan az alábbi e-mail címre: tanulmanyiosztaly@bgk.uni-obuda.hu kell benyújtani.

A pályázatnak az alábbi adatokat kell tartalmaznia:

• személyi adatok ( név, születési idő, hely),

• évfolyam, szak,

• középiskolai érettségi eredménye, főiskolai átlageredménye félévenként részletezve, tanulmányi és egyéb versenyeken elért eredményei,

• szülők foglalkozása, havi jövedelme,

• testvérek száma, jövedelme,

• a család által eltartott más személyek (pl. nagyszülők ) száma, jövedelme,

• a család vagyoni helyzete (a család tulajdonában lévő ingatlanok, nagyobb értékű

ingóságok megnevezése, értéke ),

• a család lakáshelyzete (cím, szobaszám, komfortfokozat, alapterület, az együttlakó családtagok száma,

• a pályázó lakáshelyzete (kollégista, albérlet, stb.),

• a pályázó más forrásból kapott ösztöndíja(i),

• egyéb, a pályázó által fontosnak tartott adatok.

A pályázatokat az Alapítvány által felkért bizottság bírálja el, indokolt esetben környezettanulmány alapján.

Ösztöndíj csak beiratkozott (aktív) hallgató részére folyósítható.

Budapest, 2022. szeptember 14.

Prof. Dr. Rajnai Zoltán sk.
dékán